নাইজেরিয়ায় ভয়াবহ জঙ্গি হামলা! মৃত ৬০

ওয়েব ডেস্ক : নাইজেরিয়ায় (Nigeria) ভয়াবহ জঙ্গি হামলা (Terrorist Attack)। জঙ্গিগোষ্ঠী বোকো হারামের (Boko Haram) হামলায় মৃত্যু হল ৬০ জনের। এমনকি শতাধিক বাড়িতে আগুন লাগিয়ে দেওয়া হয় বলে খবর। শুক্রবার নাইজেরিয়ার উত্তর-পূর্বাঞ্চলীয় বোর্নো প্রদেশের দারুল জামা গ্রামে ওই জঙ্গি গোষ্ঠী হামলা চালিয়েছিল বলে জানা গিয়েছে। হামলার পরেই ঘটনাস্থল পরিদর্শন করেন গভর্নর বাবাগান জুলুম।

জানা গিয়েছে, এই জঙ্গি গোষ্ঠীর কারণে অনেক বছর আগে গ্রাম ছেড়েছিলেন সাধারণ মানুষ। তবে প্রশাসনের আশ্বাসের পর তারা ফের গ্রামে ফিরতে শুরু করেন। এই ঘটনা নিয়ে এক প্রত্যক্ষদর্শী জানান, শুক্রবার রাতে অতর্কিতে সাধারণ মানুষের উপর হামলা চালাো হয়। যার কারণে ৬ সেনা সহ ৬০ জনের মৃত্যু হয়েছে। পাশাপাশি অনেকে নিখোঁজ বলেও জানা যাচ্ছে।

আরও খবর : জর্জিয়ায় এক কারখানায় হানা পুলিশের, গ্রেফতার ৪৭৫ জন অভিবাসী!

হামলার পরেই ঘটনাস্থল পরিদর্শনে যান গভর্নর বাবাগান জুলুম। সেখানে তিনি সাধারণ মানুষকে বাড়ি থেকে না বেরনোর পরামর্শ দেন তিনি। ঘটনার পরেই ওই এলাকায় নিরাপত্তা বাড়ানো হয়েছে। পাশপাশি প্রয়োজনীয় সামগ্রীও সরবরাহ করা হবে বলে জানানো হয়েছে প্রশাসনের তরফে। এই হামলায় বহু মানুষ নিজের ঘর হারিয়েছেন। অনেকে প্রশাসনের উপর আস্থা রাখতে না পেরে গ্রাম ছেড়ে পালিয়েছেন বলে খবর।

প্রসঙ্গত, পশ্চিমী শিক্ষার বিরোধিতা ও দেশে শরিয়ত আইন প্রতিষ্ঠার জন্য ২০০৯ সালে অস্ত্র হাতে তুলে নিয়েছিল জঙ্গিগোষ্ঠী বোকো হারাম। নাইজেরিয়ারার (Nigeria) পাশাপাশি এই জঙ্গিগোষ্ঠীর দাপট নাইজারেও বাড়ছে বলে জানানো হয়েছে রাষ্ট্রপুঞ্জের তরফে। জানা যাচ্ছে, এখনও পর্যন্ত এই জঙ্গিদের হামলায় ৩৫ হাজার জন সাধারণ মানুষের মৃত্যু হয়েছে। ঘরছাড়া হয়েছেন ২০ লক্ষের বেশি মানুষ।